Foto: Reuters Iroq poytaxti Bag‘dodda xudkush terrorchilar tomonidan amalga oshirilgan ikkita portlash natijasida kamida 35 kishi halok bo‘ldi. Bu haqda BBC xabar bermoqda. Hodisa shahar markazidagi al-Tayaron maydonida yuz bergan. Bu joy shahardagi eng gavjum yerlardan biri hisoblanadi, sababi bunda ish topishni maqsad qilgan quruvchilar yig‘iladi. 90 dan ortiq kishi jarohat olgani aytilmoqda. Iroq IIVning xabar berishicha, hujum ikki nafar xudkush erkak tomonidan amalga oshirilgan. Bu Iroqda so‘nggi uch kun ichidagi ikkinchi teraktdir. Bag‘dodda portlashlar sodir bo‘ldi 13 yanvar kuni xudkush terrorchi poytaxtning shimoliy qismidagi nazorat-o‘tkazish punktiga hujum qildi, natijada besh inson halok bo‘ldi. Hukumatning taxminicha, zo‘ravonlik holatlari ko‘payganiga may oyida bo‘lib o‘tishi kerak bo‘lgan parlamentlik saylovlari muddati yaqinlashayotgani sababdir.